Մկրտիչ Ճիվանյան
Մկրտիչ Հովհաննեսի Ճիվանյան (), նկարիչ։

Կենսագրություն 

Մկրտիչ Ճիվանյանը ծնվել է Կոստանդնուպոլիսի արվարձաններից մեկում՝ Պեշիկթաշ հայաշատ գյուղում, արքունական երաժշտի ընտանիքում։ Նախնական կրթությունն ստացել է տեղի դպրոցում՝ նկարչության ուսուցիչ Ա. Սարգսյանի դասարանում, միաժամանակ ծնողների ցանկությամբ այցելել է տարբեր արհեստավորական և առևտրական ընկերություններ։

Մասնագիտացել է Կ. Պոլսի Սուրբ Փրկիչ ազգային վարժարանում, ապա՝ ֆրանսիացի նկարիչ Մասոնի մոտ (1871-1873), կատարելագործվել Իտալիայում (1876-1879)։ 1894-1905 թվականներին ապրել Է Օդեսայում, Սանկտ Պետերբուրգում։

Ստեղծել է Ոսկեղջյուրի և Բոսֆորի ափերը պատկերող ռոմանտիկ, բնապատկերներ («Գարուն», «Ալեհույզ ծովը փոթորկից առաջ» (1894), «Ֆեներիի փարոսը», «Լորդ Բայրոնի երազը», «Առավոտը ծովի վրա»)։ Վարպետորեն է վերարտադրել օդի և լույսի համադրումն ու դրանց ելևէջումների նյութականությունը։ 1860-ական թվականներին Կ. Պոլսում ձևավորել է թատերական ներկայացումներ, մասնակցել ճարտարապետներ Պալյանների կառուցած շենքերից մի քանիսի ներքին հարդարմանը։

Ծանոթագրություններ

Արտաքին հղումներ 
 Ճիվանյան Մկրտիչ Հովհաննեսի
 Հայ կերպարվեստում ռոմանտիկական ուղղության սկզբնավորողներից, Մկրտիչ Ճիվանյան

Հայ ծովանկարիչներ
1848 ծնունդներ
1906 մահեր
Հայերն Օսմանյան կայսրությունում
Ստամբուլում ծնված անձինք
Օսմանյան կայսրության նկարիչներ
Համիդյան ջարդերից փրկվածներ
Անձինք Կոստանդնուպոլսից
թուրքահայ նկարիչներ